
kitu), na hali wao ni matajiri, wameridhia kuwa 
pamoja na wanaobakia nyuma. Na Mwenyezi 
Mungu amewapiga muhuri juu ya nyoyo zao-, kwa 
hivyo hawajui (lolote wala hawabali). 

94. Watakutoleeni udhuru mtakaporudi 

i.mkakutana nao). Sema: “Msitoe udhuru; 

hatutakuaminihi. Mwenyezi Mungu amekwisha 
kutueleza khabari zenu. Na karibuni hivi Mwenyezi' 
Mungu ataviona vitendo vyenu (tena) na Mtume 
Wake (pia). Kisha (mkifa) mtarudishwa kwa Mjuzi 
wa ya siri na ya dhahiri, naye atakuambieni (yote) 
yale mliyokuwa mkiyatenda.” 

95. Watakuapieni Mwenyezi Mungu 
mtakaporudi kwao (mkakutana nao), ili 
muwasamehe (mvapuze waliyoyafanya). Basi 
wapuzilieni mbali. Bila shaka wao ni najisi, na 
makazi yao ni Jahanamu. Ni malipo ya yale 
wahvokuwa wakiyachuma. 

96. Wanakuapieni ili muwe radhi nao. Basi 
mkiwa radhi nao nyinyi (ndiyo nini maadamu 
Mwenyezi Mungu hakuwapa radhi?), basi Mwenyezi 
Mungu hawi radhi na watu wavunjao amri. 

97. Mabedui wamezidi sana katika ukafiri na 
unafiki na wameelekea zaidi wasijue mipaka ya yale 
aliyoyateremsha Mwenyezi Mungu juu ya Mtume 
Wake. Na Mwenyezi Mungu ni Mjuzi (na) Mwenye 
hikima. 

98. Na katika Mabedui hao wako wanaofikiri 
kuwa wanayoyatoa (katika kusaidia Uislamu) ni 
gharama ya bure, .na wanakungojeleeni misiba. 
Mistba mibaya itakuwa juu yao (itawafika wao). Na 
Mwenyezi Mungu ndiye asikiaye na ajuaye. 

91,92. Wanaiajwa wenye kupewa udhuru. 

93. Wanaiajwa wenye kustahiki lawama. 

94. Tumeona kaiika Aya ya 81 ya Sura hii kuwa vilipoandaltwa vita vya kwenda kupigana na Warumi wale 
waliokuwa hawana Uislamu wa kweli walijipurukusha wasende. Wakaja wengine kutoa nyudhuru za uwongo, na 
wengine wakangojea huko vitani. 

97 - Watu wakikaa katika miji wakakutana na watu hawa na watu hawa wanajua yaliyo mema na yaliyo 
mabaya. Wanajua haya kwa ile taathira wanayoiona kwa mambo hayo na kwa kusikia. 

Lakini watu wakikaa vichungu vidogo vidogo majangwani na maporini na mashambani hawajut haya, kwa hivyo 
kwao ujinga unabobea na ukaidi. Ndivyo ikaambiwa hapa ‘Mabedui wamezidi sana katika ukafiri na unafiki’ Na 
tamko hilo la ‘Al Aarab’ siyo kama tamko la 'Al Arab.’ ’Al Arab '. maana yake Waarabu. Na Al Aarab maana 
yake ni kila asiyekuwa mkazi wa mji, kama vile wakazi wa porini, jangwani, mashambani na kama huko; akiwa 
Muarabu au Muafrtka au Mzungu au Mchina au wa kabila nyingine. 

Basi sivyo hivyo wanavyojivurumizia tu hao wanaojidai kufasiri Qurani — na hali ya kuwa hawajui lugha ya 
Kiarabu — wakaona Al Arab na Al Aarab ni maana moja na maana yake ni Waarabu. Wakasema kuwa Waarabu 
wamezidi sana katika ukaftri na unafiki! 

Haifai kabisa kwa mtu kuifasiri Qurani pasi na kujua kweli kweli. Mwenyezi Mungu atamtia adabu kubwa 

99. Na katika Mabedui hao wako 
wanaomuamini Mwenyezi Mungu na siku ya 
Mwisho, na wanaitakidi kuwa wanayoyatoa rtdiyo 
(sababu za) kuwasogeza kwa Mwenyezi Mungu, na 
za (kupatia) dua za Mtume. Sikieni! Hakika hayo ni 
(kweli kuwa ni) mambo ya kuwasogeza kwa 
Mwenyezi Mungu. Mwenyezi Mungu atawaingiza 
katika rehema Yake. Bila shaka Mwenyezi Mungu ni 
Mwingi wa kusamehe (na) Mwingi wa kurehemu. 

100. Na wale waliotangulia wakawa wa kwanza 
katika (Uislamu) — Muhajiri na Ansari, na wale 
waliowafuata kwa mwendo mzuri — Mwenyezi 
Mungu atawapa radhi, nao wamridhie (Mwenyezi 
Mungu kwa hayo mazuri atakayowapa) na 
amewaandalia Mabustani yapitayo mito mbeie yake, 
wakakae humo milele. Huku ndiko kufuzu 
kukubwa. 

101. Na katika Mabedui wanaokaa pembezoni 
mwenu katika vitongoji vya karibu yenu hapo 
Madina) kuna wanafiki. Na katika wenyeji wa 
Madina (pia kuna wengine wanafiki); wamebobea 
katika unafiki; (hata) huwajui (kuwa ni wanafiki). 
Sisi tunawajua. Tutawaadhibu mara mbili, kisha 
watarudishwa katika adhabu kubwa. 

102. Na (wako) wengine wamekiri dhambi zao 
(wametubia kwa Mwenyezi Mungu, wakapokelewa). 
Wamechanganya vitendo vizuri na vingine vibaya. 
Asaa Mwenyezi Mungu akapokea toba zao. Hakika 
Mwenyezi Mungu ni Mwingi wa kusamehe (na) Mwingi 
wa kurehemu. 

103. Chukua sadaka katika; mali zao, uwasaftshe 
na kwatakasa kwa ajili ya hizo (sadaka zao) na kuwataja 
kwa vizuri (mbele yangu) na uwaombee dua. Hakika 
kuwaombea kwako kutawapa utuliVu 
(watengenekewe); na Mwenyezi Mungu ndiye 
asikiaye na ajuaye. 

104. Je! Hawajui ya kwamba Mwenyezi Mungu 
anapokea toba ya waja Wake na kuzipokea sadaka, 
na ya kwamba Mwenyezi Mungu ni Mwenye 
kukubali toba sana (na) Mwenye rehema? 

kabisa ya kumuangamiza kweli kweli Akhera au pengine papa hapa duniani kwani anamsingizia Mwenyezi Mungu 
asiyoyasema. 

1 00. Malipo watakayoyapata wema — waliotangulia na wa sasa na watakaokuja. 

101. Kwenye wema wake mtu na wabaya wake wako, na kwenye wabaya wake na wema wake wapo pia. 
Kheri tupu kabisa haipatikani. Basi hata huko Madina alikopokewa Mtume namna hiyo kwa kichwa na mikono na 
miguu, na walikuwa wengine katika hao ni maadui zake kweli kweli, ila wanajidhihirisha tu mbele yake na mbele 
za watu wake kuwa wao wanamfuata Mtume na kumpenda na kupendelea ya kheri. Kumbe waongo. 

105. Na scma (uwaambie): “Tendeni mambo 
(mazuri). Mwenyezi Mungu atayaona mambo yenu 
hayo na Mtume Wake na Waislamu. Na 
mtarudishwa kwa Mjuzi wa siri na dhahirij naye 
atakwambieni (yote) mliyokuwa mkiyatenda.” 




106. Na wako wengine wanaongojeshwa kwa 
amri ya Mwenyezi Mungu (bado haijakubaliwa toba 
yao); ama atawaadhibu au atawapokea. Na 
Mwenyezi Mungu ni Mjuzi na Mwenye hikima. 

107. Na wako (wanafiki wengine) waliojenga 
msikiti wa (kuleta) udhia na kutia nguvu ukafiri, na 
kuwafarikisha walioamini na kuufanya mahali pa 
kuwangojea wale waliomfanyia vita Mwenyezi 
Mungu na Mtume wake zamani. Na bila shaka 
wataapa (waseme): “Hatukukusudia ila wema.” 
Lakini Mwenyezi Mungu anashuhudia kuwa wao ni 
waongo. 

108. Usisimame (msikitini) humo kabisa. Msikiti 
uliojengwa juu ya msingi wa kumcha Mungu tangu siku 
ya kwanza (ya kufika Mtume Madina) unastahiki 




Wataadhibiwa mara ntbili — hapa duniani na kaburini — na kisha wapelekwe kaiikat adhabu kali Akhera. 

1 02-104. Tazama Hipole wa Mwenyezi Mungu na rehema yake. 

106. Itakuja katika Aya ya 118 ya Sura hii hii kuwa Mwenyezi Mungu amewapokea nao, juu ya kitendo chao 
kibaya kabisa. Na sisi tunaomba tunasema: — 


Ya uovu ya kudhuru 
Ni akili kutuduru 
Inshallahu maadhuru 
Ilahi tuhurumiye 


Tunotenda tufutiye 
Na sheitani si siye 
Unosamehe ni weye 
Iwe kun Fayakunu 


107. Wanafiki wengine kwa kumchukia kwao zaidi Mtume waliagana na makafiri kuwa wao wanafiki 
watajenga msikiti Madina wawatie humo mashujaa wa kikafiri, kisha wamualike Mtume huko. Akiingia ndani 
wamvamie wamuue. 

Basi wakataka ruhusa kwa Mtume kujenga msikiti mwengine huko Madina mbali kidogo na msikiti mkubwa wa 
Mtume wa Madina, na Mtume akawapa ruhusa kwani alikuwa hajui azma yao. Na Mwenyezi Mungu akawaachia 
tu wakukurike na wakhasirike; mpaka msikiti ulipokwisha. 

Uiipokwisha Mwenyezi Mungu alimwuamrisha Mtume akauvunje na akazitaja hapa baadhi ya sababu za 
kuvunja msikiti huo Kuwa wanataka wote pamoja katika msikiti mkubwa wa Mtume. Iwe wengine katika msikiti 
wa Mtume na wengine wanasali katika msikiti huo mpya. Iwe hakuna kukutana tena wote pamoja kila siku mara 
tano ila katika siku ya Ijumaa tu na Idi na shughuli kubwa. Na huu sio muradi wa Uislamu kwa kuamrisha 
kusaliwa jamaa msikitini. Makusudio ya kusaliwa jamaa msikitini j^we Waislamu wariakutana huko kila siku mara 
tano. 

Basi mpaka leo hii inakatazwa mtu kujenga msikiti wake karibu na mahala penye msikiti tangu zamani. 
Naakajenge mahala ambapo ni mbali na msikiti, hata ikawa watu wa huko wanapata taabu kuufuatia msikiti huo 
ulioko mbali. 

zaidi wewe usimame humo. Humo wamo watu 
wanaopenda kujitakasa. Na Mwenyezi Mungu 
anawapenda wajitakasao. (Nao ndio ule msikiti wa 
Mtume unaosaliwa na M^sahaba watahirifu). 

109. Je! Aliyeweka msingi wa jengo lake kwa 
kumuogopa Mwenyezi Mungu na kutaka radhi 
(Yake), siye bora au aliyeweka msingi wa jengo lake 
juu ya ukingo wa shimo unaobugujika udongo wake, 
ukaanguka pamoja naye katika moto wa Jahanamu 
(ndiye bora)? Na Mwenyezi Mungu hawaongozt 
watu madhalimu (yakawaongokea mambo yao). 

110. Jengo lao hilo walilolijenga (likavunjwa na 
Mtume) litakuwa sababu ya kutia wasiwasi 
(uchungu) nyoyoni mwao (siku zote), mpaka nyoyo 
zao zikatike vipande vipande. Na Mwenyezi Mungu 
ni Mjuzi (na) Mwenye hikima. 

111. Mwenyezi Mungu amenunua kwa 
Waislamu nafsi zao na mali zaor (watoe nafsi zao na 
mali zao katika kupigania dini) ili na yeye awape 
Pepo. Wanapigana katika njia ya Mwenyezi Mungu; 
wanaua na wanauawa. Hii ndiyo ahadi 
aliyojilazimisha (Mwenyezi Mungu) katika Taurati 
na Injili na Qurani. Na ni nani atekelezaye zaidi 
ahadi yake kuliko Mwenyezi Mungu? Basi furahini 
kwa biashara yenu mliyofanya naye (Mwenyezi 
Mungu). Na huko ndiko kufuzu kukubwa. 

1 1 2. (Hao walioahidiwa kupata haya ni wale) 
wanaotubia (wakikosa), wanaofanya ibada (kweli 
kweli), wanaomshukuru (Mwenyezi Mungu) 
wanaofunga, wanaorukuu, na kusujudu (yaani 
wanaosali), wanaoamrisha yaliyo mema, na 
wanaokataza yaliyo mabaya, na wanaohifadhi 
mipaka ya Mwenyezi Mungu; (hawaipindukii). Basi 
wape habari njema hao walioamini (hivi). 

Lakini watu wanasikia!? Chungu chungu ya misikiti utaona mitaani tmekaribiana wala hapana mmoja unaojaa 
ikawa sababu ya kujenga huo mwengine. Wanajenga kwa ajili ya kutafuta jina tu — Byana Fulani amejenga na 
mimi najenga! Kufanya hivi hakumpatishii mtu thawabu kabisa. Thawabu zinapatikana kwa kufanya kitu kwa ajili 
ya Mwenyezi Mungu tu si kwa ajili ya kujitapa na kutaka kusikiwa na watu. 

Basi ukavunjwa msikiti wa wanaftki hao. Na ilipotoka amri hiyo ya kuvunjwa ndipo walipotapatapa na kuapa 
kuwa wamejenga kwa ajili ya kheri si kwa ajili ya shari. Na hali ya kuwa walikuwa wameujenga kwa ajili ya shari. 
Na kwa ajili ya kuwangojea hao maadui wa Waislamu waje wamuue Mtume. 

108. Basi misikiti unayoijua kwa yaktni kuwa haikujengwa kwa nia nzuri usiitumie. 

Na huo Msikiti ‘Uliyojengwa siku ya kwanza ya kuftka Mtume Madina’ na Msikiti wa Mtume Mashuhuri 
ulioko mjini Madina na mstkiti ulioko katika kiu'nga cha Madina kinachoitwa Qubaa. Ukisha Msikiti wa Makka wa 
Al-Kaaba hapana bora zaidi kuliko msikiti wa Madina, khalafu msikiti wa Battil Muqaddas (Falastini). 

Khalafu misikiti' yote — iliyojengwa kwa nia nzuri — ni daraja moja. Asijidai mtu kuusifu msikiti wa nchi yake au 
mji wake au wa mtaa au wa watu wengine, kuwa huo ndio wanne wao, na wa mahala fulani ndio wa Tano wao na 
. . . Hakusema Mtume maneno hayo. Daraja za misikiti hiyo za ndani anazijua Mwenyewe Mwenyezi Mungu. 

1 1 3 . Haimpasii Mtume na wale walioamini 
kuwatakia samahani washirikina ijapokuwa ni jamaa 
(zao); baada ya kuwabainikia kuwa wao ni watu wa 
(moto wa) Jahanamu. 

1 14. Wala haikuwa Ibrahimu kumtakia samahani 
baba yake ila kwa sababu ya ahadi aliyofanya naye. 
Lakini ilipombainikia kwamba yeye (huyo baba 
yake) ni adui wa (dini ya) Mwenyezi Mungu (kwa 
ukaidi tu si kwa ujinga), alijiepusha naye. Kwa 
yakini Ibrahimu alikuwa mwingi wa kurejea kwa 
Mungu (na) mvumilivu. 

1 1 5 . Na haiwi kwa Mwenyezi Mungu 
kuwahisabu watu kuwa wamepotea baada ya kuwa 
amewaongoza mpaka awabainishie ya kujiepusha 
nayo. (Wakikataa kujiepusha nayo ndipo 
wanapohisabika kuwa. ni waovu). Hakika Mwenyezi 
Mungu anajua kila kitu. 

116. Mwenyezi Mungu anao ufalme wa mbingu 
na ardhi; huhuisha na kufisha. Nanyi hamna mlinzi 
wala msaidizi isipokuwa Mwenyezi Mungu. 

1 1 7 . Bila shaka Mwenyezi Mungu amemuelekea 
kwa rehema Mtume na Muhajiri na Ansari 
waliomfuata yeye (Mtume) katika ile saa ya dhiki 
(wakenda vitani kupigana na Warumi); wakati 
ambao nyoyo za baadhi yao zilikuwa karibu kugeuka 
(kufuaia ukafiri); basi akawaelekea (Mwenyezi 
Mungu) kwa rehema. Kwa yakini yeye (Mwenyezi 
Mungu) kwao ni Mpole (na) Mwenye rehema 

118. Na (pia akawaelekea kwa rehema) wale 
waiatu waliongojeshwa (kukubaliwa toba yao kwa 
yale makosa yao makubwa waliyoyafanya); hata 
ardhi ikawa dhiki kwao, pamoja na wasaa wake; na 
nafsi zao zikadhikika juu yao, na wakayakinisha ya 
kwannba hakuna kwa kumkimbia Mwenyezi Mungu 

Lakini daraja zao za dhahiri ni sawa. Kwa hivi hata ukiweka nadhiri kusali rakaa mbili katika msikiti fulani 
isiyokuwa ile mitatu — haikulazimu kwenda kusali katika msikiti huo. Sali msikiti Uutakao. Hivi ndivyo 
vinavyosema vitabu vyetu vyote vya dini. Yaliyosalia ni kujigamba tu kusikokuwa na maana. Na mancno 
yasiyokuwa na hoja na dalili ni ya kutupwa. 

110. Inazidi kutajwa habari ya ule msikiii uliotajwa kaiika Aya ya 107. 

1 1 1 -1 12. Wanaiaiwa Waislamu wa kweli namna wanavyokuwa na namna wanavyofanya na waiakayoyapata. 
Basi na sisi tukifanya hivi tutapata hayo. 

113: Mtume na baadhi ya Masahaba walikuwa wanawaombea dua jamaa zao waliokufa katika ukafiri Basi 
ndio wanaambiwa hapa kuwa wasiwaombee dua kwani watu hao walikuwa wakijua kuwa Uislamu ni dini ya haki 
ila waiikuwa wakikataa kwa ujeun na inadi, si kwa kuwa walikuwa hawajui; wakijua — kama majina yao ya utoto — 
kuwa hayo waliyokuwa wakiairibiwa ni haki. 

114. Na wakaambiwa katika Aya hii kuwa wasitoe hoja kwa kuwa Nabii Ibrahimu alimuombea dua baba 
yake,-kwant Nabii Ibrahimu aliomba dua hizo alipokuwa akidhani kuwa baba yake ni mjinga — hajui haki wala 
batili. Lakini ilipombainikia kuwa anajua lakini anafanya ukaidi tu na ushupavu aliacha kumuombca hizo dua. Na 
huyu rii ami yake 

ila (kuelekea) Kwake, kisha (Mwenyezi Mungu) 
akawaelekea kwa rehema Yake ili wapate 
kukubaliwa toba yao. Hakika Mwenyezi Mungu 
ndiye apokeaye toba na Mwenye rehema. 

11 9. Enyi mlioamini! Mcheni Mwenyezi Mungu 
na kuweni pamoja na wakweli (wanaosadikisha 
Uislamu wao kwa vitendo si kwa maneno tu ya 
mdomo). 

120. Haikuwapasia watu wa Madina — na 
Mabedui wakaao pembeni mwao — kubaki nyuma 
ya Mtume wa Mwenyezi Mungu (wasende vitani). 
Wala (haiwapasii) kujipendelea nafsi zao kuliko nafsi 
yake (Mtume, wakamwacha Mtume kwenda vitani, 
wao wakasalia na raha zao Madina). Hayo ni kwa 
sababu ya kuwa hawapatikani na kiu wala taabu wala 
njaa katika njia ya Mwenyezi Mungu, wala 
hawakanyagi njia iwachukizayo makafiri, wala 
hawamtii adui hasara yoyote, ila huandikiwa kitendo 
chema (kabisa) kwa ajili ya hayo. Hakika Mwenyezi 
Mungu haharibu ujira wa watendao wema 

12 1. Wala hawatowi kinachotolewa chochote, 
kidogo wala kikubwa, wala hawaiipiti bonde lolote 
(katika kwenda vitani) ila wanaandikiwa, ili 
Mwenyezi Mungu awalipe (malipo) mema ya yale 
(mambo) waliyokuwa wakiyatenda. 

122. Wala haiwapasii Waislamu kutoka wote 
(katika miji yao wakajaa Madina wakaiwacha miji 
yao mitupu). Lakini kwa nini halitoki kundi (tu) 
katika kila taifa miongoni mwao (lende Madina kwa 
Mtume (kujialimisha vyema dini na (kisha wakaja) 
kuwaonya wenziwao (waliosalia makwao) 
watakapowarudia, ili wapate kujihadharisha (na wao 
na mabaya). 

115. Hapa wanatubzwa nyoyo zao wasione kuwa wamefanya vibaya katika huko kuwaombea dua hao wazee 
wao makafiri, kwani walikuwa bado hawajakatazwa jambo hilo; na maadamu bado jambo halijakatazwa hapana 
madhambi katika kulifanya. 

118. Watu hao ni walc wale iliyotajwa habari yao katika Aya ya 106 wakaambiwa kuwa kunangojeshwa bado 
kukubaliwa toba yao. Hapa inatajwa kuwa sasa imekwisha kukubaliwa baada ya yale majonzi na huzuni 
iliyowapata kwa kujuta kwa yale makosa yao. Nao ni Mabwana wakubwa hao. 

U) Bwana Hilal bin Umayya A 1 Ansary A 1 Awsy; 

(b) Bwana Murara bin Rabii A 1 Ansary A 1 Awsy; 

(c) Bwana Kaab bin Malik A 1 Ansary A 1 Khazrajy. 

120-121. Wanatahayarishwa baadhi ya Waislamu wa zama hizo waliokuwa wakizikhitaria nafsi zao raha na 
kumwachia Miume taabu. Sivyo hivyo. Unayempenda mchukulie wewe taabu zake sio yeye akuchukulieni taabu 
zenu. Si mapenzi hayo bila ya shaka. 

Na wanatajiwa thawabu watakazozipata watakapochukua taabu hizo. Asali haiwezi kupatikana bila ya kupigwa 
na misumari ya nyuki. Chuma juani ndipo ule kivulini, au utakufa njaa. 

122. Masahaba — kwa hima kubwa yao ya kutaka kujua dini na kutaka kutwa kucha wawe pamoja na Mtume 

123. Enyi mlioamini. Piganeni na wale makafiri 
walio karibu yenu (kwanza kwani ndio wenye 
madhara na nyinyi zaidi) na waukute ugumu kwenu 
(msilegee, mpigane nao barabara hata wajue kuwa 
wamekutana na wanaume kweli kweii, waogope 
kukuoneeni tena). Na jueni ya kwamba Mwenyezi 
Mungu yu pamoja na wanaomuogopa (kama nyinyi 
hivi, kwa hiyo atakunusuruni juu yao). 

124. Na inapoteremshwa sura (mpya ya Qurani) 
wako miongoni mwao (watu wanaiiki) wasemao: 
“Ni nani miongoni mwenu (sura) hii imemzidishia 
imani?” Ama wale walioamini inawazidishia imani, 
nao wanafurahi. 

125. Ama wale weny.e ugonjwa nyoyoni mwao, 
basi inawazidishia ubaya (mpya) juu ya ubaya 
waliokuwa nao; na wanakufa na hali ni makafiri. 

126. Je! Hawaoni ya kwamba wanatiwa 
mtihanini kila mwaka mara moja au mara mbili (au 
zaidi)? Kisha hawatubu wala hawakumbuki. 

127. Na inapoteremshwa sura (mpya huwa) 
wanatazamana (hao wanafiki) wao kwa wao (ili 
wapate kukimbia wasisikie maneno hayo, na huku 
wanakonyezana kuambiana): “Je! yuko yoyote 
anayekuoneni?” (Wanaulizana hivi ili wakimbie). 
Kisha hugeuka wakakimbia. Mwenyezi Mungu 
amezigeuza nyoyo zao kwa kuwa wao ni watu 

wasiotaka kufahamu. 

128. Amekufikieni Mtume aliye jinsi moja na 
nyinyi, yanamuhuzunisha yanayokutaabisheni, 
anakuhangaikieni. (Na) kwa walioamini ni mpole na 
Mwenye huruma. 

129. Na kama wakidumu kukengeuka (hao 
makaftri) sema: “Mwenyezi Mungu atanitoshea 
(atanikifia balaa yenu), hakuna wa kuabudiwa ila 
Yeye tu; namtegemea Yeye, naye ndiye Mola wa 
(hiyo) Arshi iliyo kubwa (jjabisa).” 

— wahkuwa wanaacha miji yao wakisilimu wanakuja wote kukaa Madina. Wakakatazwa hayo isije ikafa hiyo miji 
isije Madina tsiweze kuwachukua wote. Hauwezi mji mmoja kuchukua watu wa chungu ya miji. Basi ikaambiwa 
kuwa wawc wakija baadhi ya watu tu katika kila miji. 

123. Ikiwa una maadui walio khatari kwako, muanze altye karibu yako, umlaze vizuri, waogope walio mbali; 
ipatikane salama. 

124-127. Vinatajwa baadhi ya vitendo vibaya vya wanaftki na yanayowaftka. Nao wameshika pale pale 
walipo. 

128. Hapa zinatajwa baadhi ya sifa za Mtume Muhammad (s.a.w.) kuwa yeye kwa umma wake ni kama 
mzazi: (a) Anataabika akihisi kuwa umma wake unataabika au utataabika; (b) Ana pupa utengenee upesi upesi; 
(c,d) Ana rehema na huruma juu yao. 

A 1 Muradi ni kama Mzee na Watoto wake. 

129. Wanaambiwa Waislamu wastwajali hao wabaya. Wamtegemee Mwenyezi Mungu, wafanye yapasayo 
Wakati mwengine sharti ifuatwe kawaida hii: Akutendaye Mtende, Mche Asiyekutenda. 

Ina Ava 109 


SURAT YUNUS 


Ina Makara II 


(Imeteremka Makka) 

Kwa jina la Mwenyezi Mungu, Mwenye 
kuneemesha neema kubwa kubwa na Mwenye 
kuneemesha neema ndogo ndogo. 

Alif Lam Ra. Hizi ni Aya za Kitabu chenye 
hikima. 

2. Je! Ni ajabu kwa watu ya kwamba 
tumemfunulia (tumemletea Wahyi) mtu miongoni 
mwao kuwa: “Waonye watu na wape walioamini 
habari njema ya kwamba watakuwa na cheo kikubwa 
mbele ya Mola wao?” Wakasema makaftri: 
“Hayakuwa haya ila ni kiini macho.” 

3. Bila shaka Mola wenu ni Mwenyezi Mungu 
ambaye ameziumba mbingu na ardhi katika siku 
sita. Kisha akatawala juu ya Arshi (yake). Yeye 
ndiye anayepitisha mambo yote. Hakuna muombezi 
ila baada ya idhini yake (Mungu).- Huyu ndiye 
Mwenyezi Mungu, Mola wenu, Basi Muabuduni 
Yeye. Je! hamkumbuki (kuwa hayo mliyo nayo siyo 
mambo ya haki)? 

2. Kuja Mtume — kabla ya Nabii Muhammad — si ajabu. Basi tu, wanajitta pambani kwa jambo walijualo. 
Muhali kupewa mtu Utume baada ya Nabii Muhammad kama alivyosema Mwenyewe Mwenyezi Mungu na 
Mtume. 

3. Katika hii Aya wahyoifanya ya 4 wamejaza chungu ya maneno ya upotezaji katika kulipotoa tamko la Arsh. 
Basi tusighurike na uwongo huo. Arsh ni Umbo la Kimbinguni, kubwa zaidi kuliko Mbingu tunazozistkia, lakint 
viumbe hawawezi kujua hakika yake Na Ilimu tuliyopewa sisi Binaadamu kikomo chake ktdogo kabisa, kama 
anavyosema Mwenyezi Mungu katika Aya ya 85 ya Surni Bam Isratl. Basi Arsh ya Mwenyezi Mungu si kama 
walivyosema wao kuwa: “Neno hili linaonyesha sifa zilizo bora za Mwenyezi Mungu.” 

Mwenyezi Mungu amelitumia katika Qurani tamko la Arsh katika KUMKHUSU yeye mara 19. Na hapana 
mara moja katika hizo ila inaonyesha kuwa hiyo Arsh ni kitu kilichoumbwa na ^wenyezi Mungu st sifa Yake 

(I) Katika Siawaa Alal Arsh mara 7. Katika Aya ya 54 ya Suratul Aaraf, Aya ya 3 ya Surai Yunus, Aya ya 2 
ya Suratur RaaJ, Aya ya 59 ya Suratul Furqan, Aya ya 4 ya Surat Alif l.am Sa)Jq. na Aya ya 4 ya Suratul 
HadyJ na Aya 5 ya Surat Taha. 

(II) Katika Rabbul Arsh (Muumba wa hiyo Arsh tukufu) mara 4. Katika Aya ya 1 29 ya Suratut Tawba kattka 
Aya ya 2 ya Suratul Anbiyaa. Aya ya 86 ya Suratul Muuminuuna na Aya ya 82 ya Suratuz Zukhruf. 

(III) Katika Dhul Arsh .Mwenye hiyo Arsh tukufu mara 4. Katika Aya ya 42 ya Surat Bani Israil, Aya ya 15 
ya Surat Muumin, Aya ya 20 ya Suratut Takwyr, na Aya ya 15 ya Stiratul Buruu /. 

(tv) Katika Yahmilu Arsh (Wanachukua = Wanaihifadhi = Wanaiendeshea mambo yake) mara 2. Katika 
Aya ya 7 ya Suratul Muumm na Aya ya 17 ya Suratul Haaqqa. 

(v) Katika Hawhl Arsh (Pembczont mwa hiyo Arsh) mara 1. Katika Aya ya 75 ya Suratuz Zumar. 

(vi) Katika Arshuhuu Alal Maai (Ilikuwa Arsh yake juu ya maji) mara moja Katika Aya ya 7 ya Surat HuuJ. 
Natutahadhari na niapotezo yao; wanayoyaita maelezo, kumbe mapotezo. Basi yote hayo waljyoyajaza hapo ni 

mapotezo; na tafsiri ya hizo Sura walizozitaja siyo; kama hivyo kusema kuwa hilo tamko la Thamamya ni sifa 8; ni 

4. Kwake ndiyo marejeo yenu nyote. Hii ni 
ahadi ya Mwenyezi Mungu iliyo ya kweli. Hakika 
Yeye ndiye aliyeanzisha Viumbe na ndiye 
atakayewarejesha (baada ya kufa kwao) ili awalipe 
kwa uadilifu wale walioamini na kufanya vitendo 
vizuri. Na waliokufuru, wao watapata vinywaji vya 
maji yanayochemka na adhabu inayoumiza kwa 
sababu ya kukataa kwao. 

5. Yeye (Mwenyezi Mungu) ndiye aliyelifanya 
jua kuwa muanga, na mwezi kuwa nuru, na 
akaupimia vituo (huo mwezi) ili mjue idadi ya miaka 
na hisabu (nyinginezo). Mwenyezi Muhgu 
hakuviumba hivyo ila kwa haki. Anapambanua Aya 
(zake) kwa watu wanaotaka kujua. 

6. Hakika katika mfuatano (wa daima) wa 
usiku na mchana; na katika alivyoviumba Mwenyezi 
Mungu katika mbingu na ardhi; ziko dalili (dhahiri 
za kuwa Mwenyezi Mungu ni mmoja tu) kwa watu 
wanaoogopa. 

7. Hakika wale wasioogopa kukutana nasi, na 
wakawa radhi na maisha ya dunia na wakatua kwa 
hayo, na wale wanaoghafilika na Aya zetu 

8. (Wote) Hao makazi yao ni Motoni kwa 
sababu ya yale waliyokuwa wakiyachuma. 

9. Hakika wale walioamini na kufanya virendo 
vizuri, Mola wao atawaongoza kwa sababu ya imani 
yao (wende katika Pepo). Itakuwa inapita mito 
mbele yao, katika (hayo) Mabustani yenye neema. 



10. Ibada yao humo itakuwa (kusema 
subhanakallahumma: “Utakatifu ni Wako, Ee 
Mwenyezi Mungu.” Na maamkiano yao humo ni 
(kusema) salaamun (Alaykum). Na dua yao ya 
mwisho (ya kushukuria) ni (kusemaj Alhamdu 
Lillahi Rabil Alamin) “Sifa zote njema 
zinamstahikia Mwenyezi Mungu, Mola wa 
walimwengu wote.” 

11. Na kama Mwenyezi Mungu angaliwapa 
watu upesi upesi shari (wanayojihimizia iwafike), 
kama wanavyoiihimizia kuletewa kheri, bila shaka 

uwongo kabisa;»na kila mwcnyc kujua nahau ya lugha ya Kiarabu — iapo kidogo hivi — anajua kuwa haimkiniki 
kwa hili tamko )a Thamaniya kuwa ni S'aatu ya Sifa. Na wao inamkinika kuwa wanajua; lakini wanataka tu 
Kuwariga na Jua. 

wangalitimiziwa muda wao (mara moja wakajifilia 
mbali). Basi wale wasioogopa kukutana na Sisi 
tunawaacha katika upotofu (upotevu) wao 
wahangaike ovyo. 

12. Na dhara inapomgusa mtu huwa anatuomba 
tu katika (kila hali). Anapolala ubavu, anapokaa na 
anaposimama. Lakini tunapomuondolea dhara yake 
hupita (akafanya yake ayatakayo) kama kwamba 
hakUwa akituomba tumuondoshee dhara iliyompata. 
Namna hivi wamepambiwa wapitao mipaka yale 
waliyokuwa wakiyatenda. 

13. Na kwa yakini tumekwisha ziangamiza uma 
nyingi kabla yenu, zilipofanya mabaya; na waliwajia 
Mitume wao kwa hoja waziwazi; lakini hawakuwa 
wenye kuamini. Namna hivi tunawalipa watu 
wanaofanya uovu. 

14. Kisha tukakufanyeni nyinyi ndio wenye 
kushika mahala pao baada ya (kuangamizwa) hao 
katika ardhi ili tuone jinsi mtakavyotenda. 

15. Na wanaposomewa Aya zetu zilizo wazi, 
wale wasioogopa kukutana nasi husema: “Lete 
Qurani isiyokuwa hii (ambayo haitatukataza haya 
tunayoyapenda), au ibadilishe (kidogo hii).” Sema: 
“Siwezi kuibadilisha kwa khiari ya nafsi yangu; 
sifuati ila yanayofunuliwa kwangu (ninayoletewa 
Wahyi). Hakika mimi naogopa — nikimuasi Mola 
wangu, — adhabu ya Siku (hiyo) iliyo kuu.” 

16. Sema: “Kama Mwenyezi Mungu angalitaka 
nisingalikusomeeni hii (Qurani), wala 
asingalikujuksheni (hiyo Qurani). Nalikaa baina yenu 
umri (mwingi) kabla ya haya; (hamkunisikia kusema 
kitu). Basi hamfahamu (kuwa haya si yangu 
mwenyewe kwa nafsi yangu)?” 

7. Inatajwa hapr. khatari ya kuipapia dunia tu tukaitupa Akhera ndiyo nguzo ya KWEGEMA. 

11. Watu wakiflkwa na taabu mara hujiapiza wakaiitakia kufa, lakini Mwenyezi Mungu hachukui dua hizo 
kama anavyosema hapa. 

Na vile vile wanayowaapiza wenzao Mungu hayasikilizi yakiwa si ya haki. 

12. Binaadamu mtete na mwizi wa fadhila. Akiflkwa kidogo tu hivi hajitambui — madua haya na madua haya 
na kunyenyekea kwa Mungu. Akitengenekewa tu, mara huyo kamtupilia mbali Mwenyezi Mungu, hana haja naye, 
utadhani siye yeye. 

14. Hapa uUmwenguni ni mahala pa mtihani — ufuzu ukastarehe huko au ufeli ukasumbuke huko. Sumbuka 
hapa uchukue zawadi huko; ustarehe. 

Ndia baidi 
Aso zawadi 
Likishitadi 
Mtu wa nyuma 
Za kutungata 
Hukuzipita 
Hukuipata 
Buna Adama. 


Safari ni ndefu 
Si ya mtu kwenda 
Sumbuko la ndia 
Huchelewa kuwa 
Zawadi ni zipi 
Zilizali hizo 
Zuhudi ya taa 
Mbona upumbee 

17. Basi ni nani dhalimu zaidi kuiiko yule 
amtungiaye Mwenvezi Mungu uwongo, na 
akadhibishaye Aya zake? Hakika hawafaulu- wale 
wafanyao maovu. 

18. Nao wanaabudu (waungu) — wasiokuwa 
Mwenyezi Mungu — wasioweza kuwadhuru 
(wanapoacha kuwaabudu) wala kuwanufaisha 
(wakiwaabudu). Na wanasema: “Hao (waungu 
wadogo washirika wake tunaowaabudu) ndio 
waombezi wetu mbele ya Mwenyezi Mungu.” Sema: 
“Je! Mnamwambia Mwenyezi Mungu asiyoyajua 
katika mbingu wala katika ardhi?” (Nayo ni kuwa 
ana washirika. Hayajui haya Mwenyezi Mungu 
Mwenyewe), Ameepukana na upungufu (wa kutaka 
mshirika), na ametukuka na hao wanaowashirikisha 
naye. 

19. Wala watu hawakuwa (huko nyuma kabisa 
katika zama za Nabii Adamu) ila kundi moja, (wote 
wanafuata dini ya haki). Kisha wakahitalifiana. Na 
kama si neno lililotangulia kutoka kwa Mola wako 
(kuwa atawalipa siku ya Kiama, hawalipi hapa); bila 
shaka shauri lao ingekwishakatwa (mara moja) baina 
vao, katika yale wanayohitaliflana. 

20. Na wanasema: “Kwa nini haikuteremshwa 
juu yake kutoka kwa Mola wake miujiza 
(tunayoitaka)?” Basi sema: “Ilimu ya mambo 
yasiyoonekana iko kwa Mwenyezi Mungu. Basi 
ngojeni; na mimi ni pamoja nanyi katika 
wanaongoja.” 

21 . Na tunapowaonjesha watu rehema baada ya 
shida iliyowapata, mara huanza kutunga hila za 
(kutaka kupinga) Aya Zetu. Sema: “Mwenyezi 
Mungu ni Mwepesi (kabisa) wa kuzipindua hila 
(zao).” Hakika wajumbe wetu (Malaika) wanaandika 
hila (zote) wanazozifanya. 

16. Wanasusuwikwa Maqureshi wanaambiwa ‘Akalikwakara Kwakwa. Wamezua hilo, na Jingine Tena.’ 
Wanasema kuwa Miume ameizua hii Qurani, na hali ya kuwa wamekaa naye muda wa miaka arubaini 
hawakumuwuna na mambo ya kuiunga wala kukhutubu wala k.ujibizana wala kushindana katika mambo ya dini 
wala mengineyo. 

Au Kiarabu hiki cha Qurani yuko Binadamu anayeweza kukiandika au kukisema? 

Madhalimu kweli hawa — kama ilivyo katika Aya ya 17 — wa nafsi zao na kuwadhulumu viumbe wengine 
wanaowapoteza makusudi 

Katika maclezo ya hii Aya waliyoifanya ya 17 wamepachikiapachikia ili wamdaie Utume mtu wao. Na ukaftri 
huu; tumeuvunja katika maelezo ya Aya ya 7 ya Suratul Faatiha na Aya ya 4 ya Suratul Baqarah, na pia katika 
Aya ya 115 ya Suratul Baqarah. 

18. Wanaonyeshwa kuwa tamaa yao hiyo ttawatamauka siku ya Kiama. 

19. Ubaya wao zaidi ni kuwa wanapokhitaliftana hivyo, wakaletewa Mitume wa kuwatoa katika hizo khitilafu 
na kuwaongoa, hawakubali kufuata. Hushika pale pale walipo. 

20. Hiki m kisingizio tu chao kusema "Mbona halcti muujiza huu na muujiza huu . . ” Hawataki tu 

22. Yeye ndiye anayekuendesheni katika bara 
na bahari. Hata mnapokuwa katika majahazi na 
yanakwenda nao kwa upepo mzuri na wakafurahi 
nao; mara upepo mkali unayajia na mawimbi 
yanawajia kutoka kila upande, na wanaanza kufikiri 
ya kwamba wametingwa. (Hapo ndipo) 
wanapomuomba Mwenyezi Mungu kwa kumtakasia 
utii, (wakisema): “Ukituokoa katika haya, bila shaka 
tutakuwa miongoni mwa wanaoshukuru.” 

23. Lakini anapowaokoa, mara wanafanya jeuri 
(tena) katika ardhi bila haki. “Enyi watu! Jeuri zenu 
zitakudhuruni wenyewe. Ni starehe (chache tu) za 
maisha ya dunia, kisha marejeo yenu yatakuwa 
kwetu. Hapo tutakuambieni (yote) mliyokuwa 
mkiyafanya.” 

24. Hakika mfano wa maisha ya dunia (na 
starehe zake namna zinavyoondoka) ni kama maji 
tuliyoyateremsha kutoka mawinguni; kisha mimea ya 
ardhi wanayoila watu na wanyama ikachanganyika 
nayo (maji hayo, ikastawi). Hata ardhi ilipokamilisha 
uzuri wake na ikapambika, na wenyewe wakadhani 
kwamba wao wana uweza juu yake (wakuyavuna na 
kuyala), mara amri Yetu iliijia usiku au mchana na 
tukaifanya kama iliyofyekwa, kama kwamba 
haikuwako jana. Namna hivi tunawaeleza aya (zetu 
wakazifahamu) watu wanaohkiri. 

25. Na Mwenyezi Mungu anaweta (viumbe 
vyake wende) katika (hiyo) nyumba ya amani, na 
humuongoa amtakaye njia iliyonyoka (maadamu 
anakubali uwongofu). 

26. Wale waliofanya wema watapata (jaza ya) 
wema (wao) na zaidi-, na vumbi halitawafunika nyuso 
zao wala hawatapatikana na) udhalili. Hao ndio watu 
wa Peponi; humo watakaa milele. 

kufuata. Huko ni kujitoa kimasomaso tu 

2 l . Mara nyingi kabisa Mwenyezi Mungu anabainisha wizi wa fadhila wa binadamu, wala si kwa Mwenyezi 
Mungu tu bali hata kwa wanaadamu wenziwe Malaimu kila wakifanyiwa wema ndipo wanapolipa ubaya. Na kila 
aliyewafanyia wema zaidi ndiye wanayemlipa uovu zaidi. Asiwe Mwislamu katika sifa hizo. Hizo sifa za wanyama 
waovu kama nyoka na walio kama hawa. Ama wanyama wengine — hata walio najisi, kama mbwa — hawana sifa hii 
mbovu waliyo nayo baadhi ya wanaadamu, na wengine — ati Waislamu Waislamu. Waislamu! Hao aibu ya 
Waislamu. Dowa Baya kabisa, katika nguo safi kabisa, nzuri mno kabisa, ya Uislamu. Nawatafadhali waache. 

22-23. Kuonyesha vile vile wizi wao wa fadhila. 

24. Kuonyesha namna ulimwengu unavyomkolea mtu vizuri, kisha ukamtoka mara moja. Basi tusighuruke na 
dunia. Dunia ina ghururi. Dunia doo Rang. 

Ayyuhal maghururi Ina khadaa dunia. 

25. Tumebainisha katika Aya ya 125 ya Suratul An-Am kuwa Mwenyezi Mungu anawaongoa wanaokubah 

27. Na wale waliochuma maovu, malipo ya 
uovu ni mfano wake vile vile; (basi watalipwa) na 
udhalili utawafika. . Hawatakuwa na awezaye 
kuwalinda na (adhabu ya) Mwenyezi Mungu. 
Zitakuwa nyuso zao kama kwamba zimefudikiziwa 
vipande vya usiku wenye giza kubwa (yaani 
zitasawidika nyuso zao kweli kweli). Hao ndio watu 
wa Motoni; humo watakaa daima. 

28. Na (wakumbushe) siku tutakapowakusanya 
wote, kisha tutawaambia wale waliomshirikisha 
Mungu; “simameni mahali penu nyinyi na wale 
mliowafanya washirika wa Mungu.” Kisha 
tutawatenga baina yao. Na hao waliowashirikisha 
watasema: “Nyinyi hamkuwa mkituabudu sisi.” 



29. “Mwenyezi Mungu anatosha kuwa shahidi 
baina yetu na baina yenu. Hakika sisi tulikuwa 
hatuna habari ya ibada yenu. (Sisi tulikuwa 
masanamu, hatuoni hatusikii, hatuna habari kuwa 
tunaabudiwa).” 

30. Huko kila mtu atayajua aliyoyatanguliza. 
Na watarudishwa kwa Mwenyezi Mungu, Mola wao 
wa haki. Na yatawapotea yale waliyokuwa 
wakiyazua. 

31. Sema: “Ni nani anayekuruzukuni kutoka 

mbinguni (kwa kuleta mvua) na katika ardhi (kwa 
kuotesha mimea)? Au ni nani anayemiliki masikio 
(yenu) na macho (yenu)? Na nani amtoaye mzima 
katika mfu na kumtoa mfu katika mzima? Na nani 
atengezaye mambo yote?” Watasema: “Ni 

Mwenyezi Mungu.” Basi semac “Je! Hamuogopi? 
(Mnawaabudu wengine pamoja naye)!” 

32. Basi huyo ndiye Mwenyezi Mungu, Mola 
wenu wa haki. Na ni nini kiko baada ya (kuacha) 
haki, isipokuwa upotofu (upotevu)? Basi mnageuzwa 
wapi? 

33. Hivi ndivyo kauli ya Mola wako 
itakavyowathubutikia wale walioasi, ya kwamba 
hawataamini (kwa kuwa ni washupavu, hawataki 
kufuata haki). 

26. Wametia ukafiri wao kwa ujanja hapa katika maelezo ya Aya waliyoifanya kuwa ni ya 27. Wamesema 
‘Neno Ziyaadah,’ (Zaidi), linaonyesha ya kwamba: “Waaminio watampata Mungu Mwenyewe kuwa malipo yao.” 
Nani waliyemuona amefasiri hivi katika wafasiri wote waliokuwako ulimwenguni au walioko sasa? Huu ni ukaftri 
wao wa kumdaia utume mtu wao na kumnasibishia Mungu Nisba mbaya baina yake na huyo mtu wao. Waliosoma 
vitabu vyao wameiona nisba mbaya kabisa isiyoingia akilini wanayomnasibishia Mwenyezi Mungu na huyo mtu 
wao. Sivvezi mimi kuitaja na kuiandika hapa. Inatosha hiyo ya kudai Utume na kuwa Mwenyezi Mungu anasema 
naye. 

34. Sema: “Je! (Yuko) katika hao 

mnaomshirikisha Mwenyezi Mungu, aliyeanzisha 
kuumba viumbe, kisha atavirejeshea?” Sema: 
“Mwenyezi Mungu ndiye aliyeanzisha viumbe kisha 
ndiye atakayevirejesha. Basi mnageuziwa wapi? 
(Katika upotofu (upotevu) mkaacha haki)?” 

35. Sema “Je! Yuko katika hao 
mnaomshirikisha Mwenyezi Muugu aongozaye 
katika haki?” Sema: “Mwenyezi Mungu ndiye 
anayeongoza katika haki.” Basi aongozaye katika 
haki siye anayestahiki zaidi kufuatwa au (anastahiki) 
yule asiyeongoka (hata yeye mwenyewe) isipokuwa 
aongozwe? Basi mumekuwaje? Mnahukumuje?” 

36. Na wengi wao hawafuati ila dhana tu (sio 
ujuzi na maanfa). Na dhana haifai mbele ya haki 
hata kidogo. Hakika Mwenyezi Mungu anajua yote 
wanayoyatenda. 

37. Na haiwezekani kuwa hii Qurani 
imetungwa, haitokani na Mwenyezi Mungu (kama 
mnavyojidai). Bali (imetokana na Mwenyezi 
Mungu), inayasadikisha yaliyo mbele yake, na ni 
maelezo ya vitabu (vilivyopita). Haina shaka kuwa 
imetoka kwa Mola wa walimwengu (wote). 

38. Je! Ndiyo wanasema ameitunga? Sema: 
“Hebu (tungeni na nyiye) mlete sura moja mfano 
wake na waiteni muwezao (kuwapata waje) — 
isipokuwa Mwenyezi Mungu — (wa kuwasaidieni) 
kama nyinyi mnasema kweli (kuwa haya ameyazua 
Muhammad).” 

39. Bali wameyakadhibisha wasiyoyajua hakika 
yake wala hakika yake haijawafikia bado uwongo 
wake wala ukweli wake (kwani hawakutazama hayo, 
ila walijikatia tu wakasema ‘Uwongo’). Namna hivi 
walikadhibisha waliokuwa kabla yao. 
( Walikadhibisha bila kutazama kwanza kuwa kweii 
au uwongo). Basi kaangalie jinsi ulivyokuwa mwisho 
wa madhalimu hao. 

40. Na miongoni mwao (hao Makureshi na 
wengineo) wako wanaoiamini, na miongoni mwao 
wako wasioiamini. Na Mola wako anawajua vyema 
waharibifu. 

Na wamesema uwongo tena walipoandika: “neno. al-Husnaa (lenye pia maana ya kumuona Mungu).” Uwongo 
kabisa! Hakuna mfasiri yo yote aliyefasiri Al-Husnaa = kumuona Mungu. Lakini yote haya ni kutaka 
kumthubutishia mtu wao hayo maiidai yake anayojidai ya kuwa anaonana na Mungu na kuzungumza naye! 
26-27 Kama ada ya Mwenyezi Mungu katika Qurani — akitaja ya weraa hutaja na ya wabaya. 

28-29. Namna wenye kuabudiwa watakavyowabamanduka (watakavyowatatua) waliowaabudu . 

31-35. Wanasimangwa kuambiwa hao wanaowaabudu wamefanya nini. Hawana lao jambo. 

41. Na kama wakiendelea kukukadhibisha 
sema: "Mimi nina amali yangu na nyinyi mna amali 
yenu. Nyinyi hamna dhima na ninayoyatenda mimi 
(hamtalipwa nyinyi), wala mimi sina dhima na 
mnayoyatenda nyinyi (sitalipwa rnirni)? 

42. Na wako miongoni mwao wanaokusikiliza 
(lakini si kwa haja ya kutaka kufahamu). Basi 
unaweza kuwasikilizisha viziwi ingawa hawataki 
kufahamu? 

43. Na wako miongoni mwao wanaokukodolea 
macho (kukutazama kwa kejeli tu). Je! Unaweza 
kuwaongoza vipofu ingawa hawataki kuona? 

44 - Hakika Mwenyezi Mungu hawadhulumu 
watu chochotej lakini watu wanajidhulumu 
(wenyewe) nafsi zao. (Wamepewa mianga ya maarifa 
hawataki kutumia). 

45. Na (wakumbushe) siku atakayowakusanya; 
(waone) kama kwamba hawakukaa (duniani) ila saa 
moja tu ya mchana. (Akili zimewaruka hata hawajui 
kiasi cha wakati). Watajuana; (lakini kila mmoja 
hana haja na mwenziwe). Hakika watakhasirika wale 
waliokadhibisha kukutana na Mwenyezi Mungu, 
wala hawatakuwa wenye kuongoka. 

46. Na kama tukikuonyesha * (papa hapa 
ultmwcnguni) baadhi ya yale tunayowaonya au 
tukikufisha (kabla yake; yote ni sawasawa, 
tutawaadhibu tu). Marejeo yao ni kwetu. Kisha 
Mwenyezi Mungu ni Shahidi juu ya (yote) 
wanayoyatenda. 


37. Wanaonyeshwa ukweli wa Qurani. Haipingani na ya kweli yaliyomo katika vitabu vya Mitume wote wa 
haki waliotangulia. 

38. Wanatiwa MBARONI. Wanaambiwa walete walau sura moja tu inayoweza kulingana na Sura hizi 1 14 za 
Qurani. Hawakuweza kattu. 

4 1 . Kama hawataki basi “Muomba chumvi huombea chunguche.” Wafanyiwe nini zaidi kuliko kubainishiwa 
hivi? 

42-43. Kuonyesha kuwa hao hawana haja ya Haki. Haja yao ni kufuata yale waliyo nayo tu ya kuwadhulumu 
na kuwadhalilisha wenziwao. Kila kitu kiwe katika mikono yao tu basi. 

4$. Wanatajiwa baadhi ya yatakayotokea Akhera. 

46. Anayakinishiwa Mtume kuwa anayoambiwa — ya kuteswa maadui zake — yatakuwa tu. Lakini Mwenyezi 
Mungu hana haraka. Anazidi kuwastahamilia. 

Hapa katika hii Aya waliyoifanya ya 47 wameweka mtego ili wawatie humo Waislamu. Huyo mtu wao ametoa 
chungu ya ahadi katika vitabu vyake kuwa watakaompinga litawaQka hili na hili . . . kama alivyoambiwa na mungu 
wake. Na hata moja halikutokea. Ndio anapachikia hapa: “bishara zenye maonyo na matishio ya kuftka adhabu 
zinaweza kuachwa zisitimizwe.” Uwongo! Aya hii sivyo inavyosema. Hii inamwambia Mtume, kuwa si lazima 
kuwa yeye atakuwa bado yu hai zitakapokuja jaza za ubaya wao huo. Jaza nyingine zitawaftka, na Mtume yu hai, 
azione kwa macho yake — na nyingine zitakuja baada ya kufa kwake; siyo kama wanavyosema wao kuwa zinaweza 
kuwa “Zisitimizwe.” Maneno ya Mungu yasitimizwe! Mwenyezi Mungu amekariri — kama katika Aya ya 122 ya 
Suratun Nisaa na Aya ya 1 15 ya Suratul An am — kuwa “Nani Mkweli kuliko Mwenyezi Mungu” na “Yatatimia 

47. Na kila umma (ulikuwa) una Mtume. Basi 
anapofika Mtume wao (wakamkadhibisha), 
huhukumiwa baina yao kwa uadilifuj nao 
hawadhulumiwi. 

48. Na wanasema (Hawa makafiri): “Lini 
ahadi hii (itatokea ya kuadhibiwa) kania mnasema 
kweli?” 

49. Sema: “Similiki kwa ajili ya nafsi yangu 
(kujiondoshea) dhara wala (kujivutia) nafuu, (seuze 
kukufanyieni nyinyi). Lakini apendayo Mwenyezi 
Mungu (ndiyo huwa). Kila umma una muda wake. 
Unapoftka muda wao hawakawii saa moja wala 
hawatangulii.” 

50. Sema: “Mnaonaje kama ikikujieni hiyo 
adhabu Yake usiku au mchana, (mtaweza 
kukimbia)? Basi kwa nini wale wenye makosa 
wanaitaka ije kwa haraka? 

51. Ikishatokea ndiyo mtaiamini? ''Mtaambiwa 
wakati huo); ‘Je! Sasa (ndiyo mnaamini?) Na 
mlikuwa mkiihimiza?’ 

52. Kisha waliodhulumu (nafsi zao) 
wataambiwa, ‘Ionjeni adhabu itakayokudumieni. 
Hamtalipwa ila kwa yale mliyokuwa mkiyachuma( 

. 53. Na wanakuuliza: Je! ni kweli hayo 

(unayoyasema)? Sema: “ndiyo! Naapa kwa Mola 
wangu, hayo ni kweli; nanyi hamuwezi kumshinda 
(Mwenyezi Mungu).” 

54. Na kama kila mtu aliyedhulumu angalikuwa 
na (yote) yaliyomo ardhini, bila shaka angeyatoa 
(yote kwa) kujikombolea. Na watakapoiona adhabu 
watajitahidi kuficha majuto (yao. Lakini wapi! 
Yatadhihiri wakitaka wasitake). Na kutahukumiwa 
baina yao kwa uadilifu. Nao hawatadhulumiwa. 

mancno yake kwa ukweli na uadilifu.” Maneno ya Mungu yasitimie? Maneno yao ndiyo si ya kutimizika. 
Hayakuttmia. Hayatimii wala Hayatatimia. 

Waongo waongo Hapana shaka wongo 

Hakuna litalotimu Katika wao uwongo 

49. Mtume anaambiwa aseme hajimilikii kujiletea la nafuu— Mwenyezi Mungu akiwa hataki — wala hajimilikti 
kujiondoshea madhara. Na kuna watu wanaoitakidi kuwa hao wanaowaomba — wakiwa wahai au ni wafu — 
wanaweza kufanya haya Basi huu ni mfano mmoja kauka hayo mambo yao yanayoonyesha mwisho wa ujinga. 
Uislamu ni huu. 

$0 Wanaonywa wasiifanyie maskhara adhabu ya Mungu, kama vile wanavyosema “Mbona haiji? Naije 
tuione . . ” Wakati huo kutubia kwao hakutakubaliwa 

52 Katika Aya waliyoifalnya ya 53 wamesema uwongo lena ambayo ndiyo kazi yao. Wameandika “Si muradi 
wake adhabu isiyo na mwisho.” Wanathubutu kusema “Si ” na hali ya kuwa wanajua kuwa hii ndiyo tafsiri 

55. Sikilizeni! Bila shaka (vyote) vilivyomo 
katika mbingu na ardhi ni vya Mwenyezi Mungu. 
Sikilizeni! Hakika ahadi ya Mwenyezi Mungu ni 
haki. Lakini wengi katika wao hawajui. 

56. Yeye (Mungu) ndiye anayehuisha na 
anayefisha. Na kwake mtarejeshwa (nyote). 

57. Enyi watu! Yamekujieni mawaidha kutoka 
kwa Mola wenu na poza la (dawa ya) yale yaliyomo 
vifuani, na uwongofu (mkubwa) na rehema kwa 
wanaoamini. (Nayo ni Qurani ambayo ikifuatwa 
humtengezea mtu dunia yake na Akhera yake). 

58. Sema: “Kwa fadhila za Mwenyezi Mungu 
na kwa rehema yake (ndiyo mumepata haya).” Basi 
na wafurahi kwa hayo. Haya ni bora kuhko hivyo 
wanavyovikusanya . 




59. Sema.- "Je! Mnaonaje zile riziki 

alizokuteremshieni Mwenyezi Mungu kisha 

mkafanya — katika hizo — (nyingine kuwa za) 
haramu na (nyingine kuwa za) halali.” Sema: “Je! 
Mwenyezi Mungu amekuruhusuni (kufanya hivyo) 
au mnamzulia Mwenyezi Mungu uwongo tu?” 

iliyofasiriwa na chungu kabisa ya wanavyuoni; na hao waliofasiri vingine ni wachache kabisa kabisa. Lakini wao 
wakikiiaka kitu hufanya hicho tu ndicho chenye kukubaliwa, japokuwa sicho chenye kukubaliwa. 

54. Wanatajiwa baadhi ya yatakayotokea Akhera. Hakuna kikomboleo huko hata mtu akiitowa dunia 
nzima — kama ni yake — akampa Mungu, asingepokelea; adhabu iu inamngojea. 

57-59. Wanatajiwa wanaadamu fadhila kubwa kabisa iliyowajia kwa kuteremshiwa Qurani aliyokuja nayo 
Nabii Muhammad; tena wanatakiwa waishukuru neema hiyo — si Waislamu tu. Kwani Ustaarabu tunaouona 
umetapakaa ulimwengu mzima kwa wasita wa Wazungu, hawa Wazungu wameupata kwa Waislamu 
walipotav aliwa na hao Waislamu huko kwao Ulaya. Wakakaa chini ya utawala wa Kiislamu kwa upande wa 
Magharibt kiasi chu miaka mia sita, na kwa upande wa Mashariki kiasi cha miaka mia nne. Wakati huo ndipo 
walipouona ustaarabu wa Kiislamu na wakasoma ilimu za Kiislamu katika Ma-University makubwa ya Kiislamu. 
Mpaka ba.idhi ya Ma-Pope walisoma katika maskuli hayo ya Waislamu yaliyokuwako huko Ulaya na 
yaliyokuwaka Asia nzima na yaliyokuwako Kaskazini ya Africa. Kama sasa watu wanavyokwenda kusoma katika 
maskuli ya Wazui.-gu, basi ndivyo ilivyokuwa hapo zamani — hata wasiokuwa Waislamu — wanakwenda kusoma 
katika Skuli za Kiislamu. Basi hii wanayoitapakaza sasa ulimwenguni ni bidhaa waliyoipata kwa Waislamu; 
wakakisia kwa hiyo, wakaongezea 

Kama si wcnyewe Tungeyasemaje 

Basi — kama wanajua fadhila — nawaushukuru Uislamu na Mtume wake — Nabii Muhammad — badala ya 
kumtaja kwa uovu wa kumsingizia tu. 

$9. Maqureshi walikuwa na wanyama na vyakula walivyokuwa wakisema kuwa nt Haramu kuliwa — navyo si 
haramu — na vyengine kuwa ni Halali — navyo si halali. Miongoni mwa wanyama waliokuwa wakisema Haramu 
kuliwa kama ilivyo katika Aya ya 103 ya Surat Maida : — 

(a) Ngamia jike aliyezaa mimba 10. 

6o. Na ni nini dhana ya wale wanaomzulia 
Mwenyezi Mungu uwongo, juu ya siku ya Kiyama? 
Hakika Mwenyezi Mungu ana fadhila (wema) nyingi 
juu ya watu. Lakini wengi wao hawashukuru. 


61. Na hushughuliki katika kazi yoyote, wala 
husomi humo (kitu chochote) katika Qurani wala 
hamfanyi kitendo chochote (chengine), isipokuwa 
Sisi tunakuwa mashahidi juu yenu mnaposhughulika 
nayo. Hakifichikani kwa Mola wako kitu chochote 
(hata) kilicho sawa na uzito wa mdudu chungu, la 
katika ardhi wala katika mbjngu. Wala (hapana) 
kidogo kuliko hicho wala kikubwa, isipokuwa kimo 
katika Kitabu (cha Mwenyezi Mungu) kielezacho 
(kila kitu). 

62. Sikilizeni! Vipenzi vya Mwenyezi Mungu 
hawatakuwa na khofu (siku ya Kiyama) wala 
hawatahuzunika. 

63. Nao ni wale walioamini na wakawa 
wanamcha Mungu (wanafuata amri Zake na 
wanajiepusha na makatazo yake). 

64. Wao wana mema katika maisha ya duniani 
na katika Akhera. Hakuna mabadiliko katika 
maneno ya Mwenyezi Mungu. Huku ndiko kufuzu 
kukubwa. 

(b) Kondoo jike au mbuzi aliyezaa mimba 5. 

(c) Dume — wa ngamia au mbuzi au kondoo au ng’ombe - aliyezaliwa pacha na jike. 

(d) Beberu lililozalisha majike wengi hapo kwao na mtaani. Likiwa dume hilo la ngamia au ng’ombe au kondoo 
au mbuzi. 

Na katika wanyama waliokuwa wakisema Halali kuliwa kama ilivyo kalika Aya ya 139 ya Suraiil An-Am ni 
mizoga (iliyokufa wenyewe bila ya kuchinjwa). 

Na kuharamisha kwao baadhi ya vyakula ambavyo si haramu kumetajwa katika Aya ya 1 38 ya Suratil An-Am. 

61. Aya hii inaonyesha kuwa Mwenyezi Mungu halimflchikif loiote; analijua kila jambo liiilopita na lililoko na 
linalokuja . . . Na Aya hii inaonyesha kuwa katika mambo yetu na mikutano yetu zitolewe stishhadi za Qurani, 
watu'wasikie ya Mungu. Na kama hawajui maana yake wafasiriwe. 

Lakini yako wapi haya sasa kwetu sisi. Sasa makasida tu yasiyofasiriwa. Na bora yasifasiriwe, kwani mengine 
yanaonyesha ukafiri dhahiri kama ile kasida inayosema: — 

Waniimal Waali Waaliyha 

Na nyingine zinazoonyesha kuvunja hishima za Mitume kama tulivyobainisha katika Aya ya 233 ya Suratul 
Baqarah iliyo katika Juzuu ya tatu. 

63. Hapa Mwenyezi Mungu anawataja mawilii na sifa zao. Nao ni kuwa wanamuogopa Mwenyezi Mungu — 
wanafanya aliyowaamrisha na wanajiepusha na aliyowakataza. 

Hawakuambiwa wana Siwa wala Matuwazi wala . . . wala kuwa wao ni watu makhsusi — Masharifu na 
Mashekhe hao tu basi. 

Uwongo kabisa habari hiyo. Yaliyo kweii ni haya: — Kila anayefuata yaliyo katika hii Aya ya 63 ndiye Walii: 
Wewe au Yeye au Mimi pia, hata ikiwa hatupigiwi Mbiu ya Mgambo ambayo Ikilia ina Jambo 

Hizo zilizosalia ni propaganda za kudanganyia watu. 

65. Wala (Wewe Mtume — na wengineo pia) 

yasikuhuzunishe maneno yao 

(wanayokukutukanieni). Hakika utukufu wote ni wa 
Mwenyezi Mungu. Yeye ndiye asikiaye na ajuaye. 

66. Sikilizeni! Bila shaka (vyote) vilivyomo 
katika mbingu na vilivyomo katika ardhi ni vya 
Mwenyezi Mungu. Na wale wanaoabudu wasiokuwa 
Mwenyezi Mungu, hawafuati washirika (wa 
Mwenyezi Mungu, kwani Mungu hana washirika); 
hawafuati ila dhana tu. Nao hawasemi ila uwongo 
tu. 

67. Yeye (Mwenyezi Mungu) ndiye 
aliyekufanyieni usiku ili humo mtulie, na 
(akakufanyieni) mchana ung’arao (ili muonee). 
Hakika katika hayo zimo ishara (za kuonyesha 
neema za Mwenyezi Mungu juu ya viumbe vyake) 
kwa watu wanaosikia. 

68. Wanasema: “Mwenyezi Mungu amejifanyia 
mtoto.” Ameepukana na hayo. Yeye anajitosheleza 
(hahitajii mtoto wala mshirika wala yoyote yule). Ni 
vyake (peke yake vyote) vilivyomo mbinguni na 
vilivyomo ardhini. Nyinyi hamna dalili kwa hayo (ya 
uwongo mnayoyasema). Je! Mnajisemea tu juu ya 
Mwenyezi Mungu msiyoyajua? 

69. Sema: “Wale wanaomzulia Mwenyezi 

Mungu uwongo hawatafaulu.” 

70. Ni starehe chache tu katika dunia, kisha 
kwetu ndiyo marejeo yao. Hapo tutawaonjesha 
adhabu kali kwa sababu ya kule kukufuru kwao. 


<£> I 


Basi kwa kufanya hivyo mtu huhisabika kipenzi cha Mwenyezi Mungu, (Waiii). Siyo kuwa kuna watu makhsusi 
wanaovaa kivazi makhsusi au wenye kabila makhsusi au wanaokaa mahala makhsusi; hao ndio wanaoitwa mawalii. 
Huu uzushi tu na udanganyaji. Hakuna anayijua tafsiri ya tamko la Walii kuliko Mwenyewe Mwenyezi Mungu-, 
naye amekwisha kulifasiri hivi. Basi tusizue yasiyokuwako. 

64. Haya ndiyo yatakayowathubutikia Mawalii siyo kuleta Makarama. Hayo Makarama anapotaka Mwenyewe 
Mwenyezi Mungu huwapa, siyo wenyewe wanayaleta saa watakayo au dakika na nyakati wapendazo. Hayo 
yanayofanywa kwa su na dakika na yakati ni uchawi tu na viini macho vya hao wanaojinasibishia Uwalii. Na 
mengi kabisa ni hadithi za uwongo tu. Hayakutokea kattd. Wanayabuni wenyewe na VIBARAKA wao — 
wakayatapakaza kila mahala. 

Na huko kusema kwao kuwa Bwana Fulant aliposikia kuwa mtu fulani anayemkusydia — au anayekusudia 
shughuli yakc — amezama, alisema “Kama kweli amenikusudia mimi hatakufa maji ataokoka tu, ila ikiwa muongo 
katika mapenzi yake ndiyo atazama; akaokoka, akatoka salama yeye tu — roho tupu na kiwiliwili chake kitupu, 
uchi hana hata kitema.” Wambte watu hao kwa kinywa kipana “Kwa nini basi huyo aliyemkusudia yeye tu, ndiye 
aliyefikwa na maafa hayo — ya kuzama akapoteza kila chake, hata hizo zawadi alizoazimu kumletea?” 

Haya ni kama majidai ya Mayahudi na Manasra na jawabu aliyowajibu Mwenyezi Mungu, kama ilivyo katika 
Aya ya 30 ya Suratul Maida Juzuu ya 6. 

Kalika maelezo ya Aya hii waliyoifanya ya 65 wamctia ukafiri wao ule mkubwa wa kumdai Utume mtu wao, 
wakasema: “Neno Bushraa (habari njema) lina matumizi mapana na linaweza kutumiwa kwa kuhusu wahyi na 
njozi za Maiubii, pia za mawalii na waaminio-, na Aya hii inahusu namna zote hizi tnbili za njozi na wahyi (Jarir na 
Kathir) ” Wallahi! Hamna humo katika tafsiri ya Ibni Jarir na Ibni Kathir kusema: “Wahyi wa mawalii na 
waaminio.” Wamekuwa Pweza — wanajipalia wenyewe makaa ya Moto wa Jahanamu. Hawakusikia aadhani: 

71. Wasomee khabari za Nuhu alipowaambia 
toatu wake: “Enyi watu wangu! Ikiwa kukaa 
kwangu na nyinyi na kukumbusha kwangu Aya za 
Mwenyezi Mungu kunakuchukizeni, basi mimi 
nategemea kwa Mwenyezi Mungu. Nanyi kusanyeni 
mambo yenu na hao washirika wenu. (Kusanyikeni 
mje kunidhuruj mimi sijali). Tena shauri lenu hilo 
lisifichikane kwenu (fanyeni kwa dhahiri; ihimi sijali 
tu). Kisha mpitishe kwangu (hilo mnalotaka 
kulipitisha). Wala msinipe nafasi (hata kidogo. Mimi 
sijali, namtegemea Mwenyezi Mungu tu). 

72. Lakini mkikengeuka (khiari yenu). Mimi 
sikuombeni ujira (sini)! Ujira wangu hauko ila kwa 
Mwenyezi Mungu. Na nimeamtishwa niwe 
miongoni mwa wanaojisalimisha kwake 
(wakamtegemea yeye; basi nimemtegemea yeye, 
sijali kitu).” 

73. Lakini walimkadhibisha. Basi tukamuokoa 
yeye na waliokuwa naye, katika jahazi. Na 
tukawafanya wao ndio waliobakia (ulimwenguni 
baada ya kuangamizwa hao). Na tukawazamisha 
wale waliozikadhibisha Aya zetu. Basi angalia jinsi 
ulivyokuwa mwisho wa wale walioonywa (wasisikie). 

74. Kisha tukawapeleka Mitume (wengi) baada 
yake, kwa watu wao. Nao wakawajia kwa hoja 
waziwazi. Lakini * hawakuwa wenye kuamini 
waliyoyakadhibisha zamani; (walishika yale yale 
waliyoyaona kwa wazee wao, wakakataa kuwafuata 
Mitume). Namna hivi tunapiga muhuri juu ya nyoyo 
za watu wanaopita mipaka. 

75. Kisha baada ya hao tukamtuma Musa na 
Haruni kwa Firauni na watu wake wakubwa, kwa 
hoja zetu. Lakini walijivuna, wakawa watu maasi. 

Salil Jahimu 
Siyahi na zite 
Sura uwakao 
Na kwenda miteo 
Dhamirini mwako 
Dhiki za Motoni 
Dhurubu mithali 
Wadburubiyeo 


Mambo mazito 
Katika Moto 
Kwa mivukuto 
Na kugoroma 
Usisahau 
Ukadharau 
Kama hiyau 
Wote ulama 


67. Mwenyezi Mungu anawatajia fadhila zake kwa kuleta mchana na usiku. 

68. Wanasimangwa na kutolewa akilini kuwa wanafuata yasiyokuwa na hoja wala dalili. 

71. Sasa yanatajwa baadhi ya yaliyowafika baadhi ya Mitume ili kumliwaza Mtume asione kuwa hayo 
yanamfika yeye tu. Akiona na wenzake yaliwafika ataliwazika kidogo, kwani kufa kwa wengi arusi. 

73. Tutaona Imhaalah katika Sura ijayo, Surai Hud, namna Nabii Nuhu alivyoingia Jahazini pamoja na 
watoto wake watatu waliokuwa Waislamu na pamoja na watu waliomuamini; wakasalimika na tufani hiyo 

JUZUU 1 1 


YUNUS (10) 


YAATADHIRUN 


76. Basi ilipowajia haki kutoka kwetu walisema: 
“Bila shaka huu ni uchawi dhahiri.” 

77. Akasema Musa: “Mnasema (hivi) juu ya 
haki ilipokujieni? Huu ni uchawi? (Mbona umefaulu 
basi) Na wachawi hawafaulu?” 

78. Wakasema: “Je! Umetujia ili utuondoe 
katika yale tuliyowakuta nayo baba zetu, na ili 
ukubwa uwe wenu nyinyi (wawili) katika nchi (hii)? 
Sisi hatuwezi kukuaminini.” 

79. Na Firauni akasema: “Nileteeni kila 

mchawi hodari.” 

80. Basi walipokuja wachawi, Musa 
aliwaambia: “Tupeni mnavyotaka kuvitupa (ili 
kuonyesha watu uhodari wenu).” 

81. Walipotupa, Musa alisema: “Mliyoleta ni 
uchawi; Mwenyezi Mungu sasa hivi ataubatilisha. 
Hakika Mwenyezi Mungu hastawishi vitendo vya 
waharibifu.” 

82. “Na Mwenyezi Mungu ataithubutisha haki 
kwa maneno Yake, ingawa watachukia (hao) 
wabaya” 

83. Hawakumuamini Musa isipokuwa baadhi 
ya vijana vya kaumu yake (Firiuni; Ama Mayahudi 
walimwamim kwa kuona ni mwokozi wa kabila lao ) 
kwa sababu ya kumuogopa Firauni na wakuu wao, 
ili asiwatese. Na hakika Firauni alikuwa jeuri katika 

(mgharikisho huo) iliyogharikisha kila kilichokuwako ulimwenguni — ulimwengu wa wakati huo. 

Baada ya kumalizika taathira ya tufani hiyo ndipo walipoteremka na Nabii Nuhu wakaanza kukaa tena katika 
ardhi na wakaanza kuzaa — hawakuzaa mule jahazini. Basi binadamu walioko ulimwengu mzima sasa wote 
wanatokana na chembe mbili tatu hizo zilizokuwa mule jahazini zikasalimika na kugharikika. Bali hakika 
walimwengu wote walioko ulimwenguni wanatokana na wale waioio watatu tu wa Nabii Nuhu kama alivyosema 
Mwenyezi Mungu katika Aya 77 Sura ya Ai-Saaffat — Na akasema pia haya Mwenyezi Mungu katika Aya ya 3 ya 
Surat Bani Isratl. “Enyi kizazi cha wale tuliowapandisha (katika jahazi) pamoja na Nuhu!” “Na tuliwajaalia 
kizazi chake wawe ndio wenye kubaki (mpaka leo ulimwenguni).” 

76. Walipoona hawana la kusema kwa ile haki waliyoiona ndipo waliposukuma wakasema “Uchawi. Kiini 
Macho.” 

Katika mwisho wa maelezo ya Aya waliyoifanya kuwa ni ya 77 wametia tena ukafiri wao wa kumdaia mtu wao 
Utume na Unabii Isa na . . . Tumevunja ukaflri huu katika maelezo ya Aya ya 7 ya Suratul Faatiha na Aya ya 4 
na ya 1 15 za Suratul Baqarah. Kudai Utume baada ya Nabii Muhammad ni ukafiri tu kwa madhehebu zote za 
Uislamu. 

,77. Na kama tunavyowaona wachawi na Waganga. Juu ya dhambi wanazopata hawatengenekewi na yao. Na 
hao wanaowategemea wachawi na waganga ndio vivi hivi. 

78. Lile walilonalo wao ndio wanawasingizia wenziwao. Wao ndio wanaoung’ang’ania ukubwa ili waendelee 
kuwadhili tu hao wanaowadhili. Wanasema kuwa Nabii Musa na ndugu yake wanatafuta ukubwa kwa hayo ya 
haki wanayoyasema. 

81. Imebainishwa katika Aya nyingi namna Nabii Musa alivyobatilisha uchawi wao huo. Kila Mtume hupewa 
miujiza kwa yale waliyobobea nayo watu wa zama zake. Katika zama za Nabii Musa yalishika nguvu sana mambo 

JUZUU 11 


YUNUS ( 10 ) 


YAATADH’.RUN 


nchi. Na kwa yakini yeye alikuwa miongoni mwa 
(maasi) waliopita kiasi. 

84. Na Musa akasema: “Enyi kaumu yangu! 
Ikiwa nyinyi mumemwamini Mwenyezi Mungu, basi 
mtegemeeni Yeye kama nyinyi ni Waislamu kweli.” 

85. Wakasema: “Tunamtegemea Mwenyezi 

Mungu. Ee Mola wetu! Usitufanye wenye kutiwa 
misukosuko na hao watu madhalimu ” 

86. “Na utuokoe kwa rehema Yako na hao 
watu makafiri.” 

87. Na tukampelekea Wahyi Musa na ndugu 
yake kwa “Watengenezeeni majumba watu wenu 
katika mji na zifanyeni nyumba zenu ndiyo misikiti 
(yenu maadamu hamtathubutu kufanya ibada 
misikitini) na simamisheni Sala. Na uwape haban 
njema wanaoamini (kuwa watatengenekewa karibuni 
papa hapa duniani na kesho Akhera).” 

88. Na Musa akasema: “Mola wetu! Wewe 
umempa Firauni na watu wake wakjubwa mapambo 
na'mab (nyingi) katika maisha y&dunia. Mola wetu! 
Hivyo wanapoteza watu katika njia yako. Mola 
wetu! Ziangamize mali zao na uzishambulie nyoyo 
zao, maana hawataamini mpaka waione adhabu 
inayoumiza.” 

89. (Mwenyezi Mungu) akasema: “Maombi 
yenu yamekubaliwa. Basi tengeneeni vizuri, wala 
msifuate njia za wale wasiojua (wakataka wapate 
mambo yao mara moja).” 

ya uchawi. Basi muujiza wa Nabii Musa ulikuwa kuubaulisha kila uchawi wanaoufanya — kuupindua chini juu. 
Zama za Nabii Daudi zilikuwa zama ambazu chuma kinaanza kuiumiwa kwa nguvu kwa kufanya silaha. Mwenyczi 
Mungu akamdhalilishia chuma akafanya silaha kwa namna atakayu. Zama za Nabii lsa uhkilhiri udakiari. 
Akapewa muujiza wa kupunesha magunjwa wasiyoweza kuyapunesha. Na akapewa muujiza wa kufufua kilichukufa 
bali na kukipa roho kilichukuwa hakina rohu 

83. Mara nyingi Mwenyezi Mungu kabainisha kuwa wanauanza kuwafuata Mitume m vijana si lle mizee 
kwani ile mizee huwa imebobea katika ubaya wau, wanauna taabu kuukosa huo ukubwa wao na hayo 
waliyoyazoelea, japo mabaya, kwani ‘Mzoea ya kunyonga ya kuchinja haiwezi’ Yanabainishwa haya hapo katika 
Aya ya io, na 13, za Suraiul Kahj 

84-86. Tumebainisha mara nyingi namna Mwcnyezi Mungu anavyuamrisha tujiweke tayari kuwakabili 
makaliri, kisha tumtegemee yeye. Basi mambu yatanvoka. 

87. Lisiidmkinika kufanyika kwa ukamiiifu lisiachwe kabisa kabisa. Nalifanvwe iapu kwa upungufu wake 
Bora kidogo kuliko hapana kabisa. Ilivyokuwa hawawezi kujenga misikiti wakasali humo, wanaambiwa wasali 
mumo humo maiumbani mwao; wafanye humu mahala pa kusalia. Tunambiwa kusali kwa kusimama. 
Ikitomkinika sali kwa kukaa. Ikitomkinika sali kwa kulalia ubavu wa kuba. Ikitomkimka sali kwa wa kushoto. 
Ikitomkinika sali kwa kulala chali. Na kama huwezi kuiaharaki ashiria kwa macho — kujifahamisha kuwa sasa 
ndio rukuu, sasa ndiu jtidali, sasa . mpaka mwishu. 

88-89. Nabii Musa anaona neema kubwa kabtsa aliyo nayo Ftraum na watu wake ndtyo tnayowapandisha 
Vichwa, basi anamuomba Mwenyezi Mungu awaondolee neema htyo-, washttukc ktdogo warejee kwake. 

90. Na tukawapitisha wana wa Israili katika 
bahari; na Firauni na majeshi yake wakawafuata kwa 
dhulma na ujeuri. Hata kulipomfikia Firauni 
kuzama alisema: “Naamini ya kwamba hakuna 
aabudiwaye kwa haki ila Yule wanayemuamini wana 
wa Israili, na mimi ni miongoni mwa wanaotii (kama 
wanavyotii wao).” 






91. (Malaika wakamwambia): “Sasa (ndiyo 
unaamini hayo)! Hali uliasi (muda mrefu) kabla ya 
hapo na ukawa miongoni mwa waharibifu,” 

92. “Basi leo tutakuokoa Kwa (kuuweka) muili 
wako, ili uwe dalili kwa ajili ya wa nyuma yako 
(wajue yakuwa hukuwa Mungu).” Na watu wengi 
wamcghafilika na ishara zetu. 

93. Na (baadaye) tuliwaweka wana Israili 
makazi mazuri, na tukawaruzuku vitu vizuri. Nao 
hawakukhitalifiana mpaka ilipowajia ilimu. Hakika 
Mola wako atahukumu baina yao siku ya Kiama 
katika yale waliyokuwa wakikhitaliftana. 


94. Na kama unayo shaka juu ya hayo 
tuliyokuteremshia, basi waulize wale wasomao vitabu 
kabla yako (Mayahudi na Manasara wale 

waliosilimu). Kwa yakini haki imekwisha kukujia 
kutoka kwa Mola wako, kwa hivyo usiwe miongoni 
mwa wanofanya shaka 

95. Wala uSiwe miongoni mwa wale 
wanaozikadhibisha ishara za Mwenyezi Mungu. 
Usije ukawa miongoni mwa wenye khasara. 




Wakaambiwa watajibiwa, lakini si kwa haraka. Mwenyezi Mungu mambo yake ni taratibu. 

Na sisi ndiyo vivi hivi. Tukiona hatujibiwi upesi dua zetu tusikate tamaa; atatujibu Inshallah utakapofika wakati 
wake, wakati ambao hapo ndiyo maslaha kwetu kujibiwa. Uscme 
Sikuayisi tamaa Kufanikiwa muradi 

Nangojea yangu saa Saa ya sada na sudi 


90-91. Mwenyezi Mungu amebainisha dhahiri — hasa katika Aya ya 18 ya Suratun Nisaa kuwa toba 
haikubaliwi wakati mauti yamekwishafika. Na mauti mtu hajui yatamshambulia lini: 

Mauti sidhani .Yana muhala 

Milele ziumbe Hufa ghafula 

Muamini hamba Chenda kulala 

Sipambaukiwi Nili mzima 

Basi tujitahidi kuchuma mazuri upesi na kuepuka kila mabaya 
Nawe siliwaye Ukaikuwa 

Ni haki mauti Yafaridhiwa 

Numanuma taa Ukikutiwa 

Ufiye dinini Mwake Hashima 

96. Hakika wale ambao neno la Mola wako 
limekwishathubutika juu yao, hawataamini 

97. Ijapokuwa kila ishara itawajia; mpaka 
waone adhabu inayoumiza. 

98. Kwa nini usiweko mji ulioamini (upesi 
kabla ya kuadhibiwa), ili imani yake iwafae? 
Isipokuwa watu wa Yunusi (tu ndio walioamini mara 
walipohisi kuwa adhabu inakuja. Basi wakaokoka). 
Walipoamini tuliwaondolea adhabu ya hizya katika 
maisha ya dunia na tukaw'astarehesha kwa muda 
(tulioutaka). 

99. Na kama angalitaka Mola wako 

(kuwalazimisha kwa nguvu kuamini) bila shaka 
wangaliamini wote waliomo katika ardhi (asibaki 
hata mmoja). (Lakini Mwenyezi Mungu hataki 
kuwalazimisha watu kwa nguvu) Basi je, wewe 
utawashurutisha (utawashurutiza) watu kwa nguvu 
hata wawe Waislamu? 

100. Na hakuna mtu anayeweza kuamini 
isipokuwa kwa idhini ya Mwenyezi Mungu. Naye 
hujaalia uchafu uwafike wale ambao hawatumii akili 
zao. 

101. Sema: “Tazameni nini yanayotokea katika 
mbingu na ardhi!” Na ishara (zote hizi), na mionyo 
(yote hii) haiwafidishii kitu watu wasioamini. 

102. Basi wanangoja jingine ila (kuwajia) mfano 
wa siku za (adhabu zilizowaftka) watu waliopita 
kabla yao? Sema: “Basi ngojeni, mimi (pia) ni 
pamoja nanyi katika wanaongojea.” 

103. Kisha tukawaokoa Mitume wetu na wale 
walioamini. Namna hivi. Ni haki kwetu (sisi) 
kuwaokoa walioamini. 

104. Sema: “Enyi watu! Ikiwa nyinyi mnayo 
shaka katika dini yangu, basi mimi siwaabudu 

92. Kiwiliwili cha Firauni kilipanda juu baada ya kuvimba humo ndani ya bahari kama dasiuri ya mwenye 
kufa maji. Kilipanda katika hali hiyo ili hao waliokuwa wakimuabudu waone kwa macho yao kuwa hakuwa Mungu 
chochote, mbona amezama akanywa maji akavimba kama Mbuzi aliycvimba 

93- Mayahudi wote wakiitakidi kuwa atakuja Mtume mwenye hizo sifa za Nabii Muhammad na wakijitapa 
kuwa akija watamfuata wawe hivi na hivi na hivi. Lakini alipokuja wakamuona walipandwa na hasadi wakakalaa 
kumfuata ila wachache tu. 

94. Maneno haya yanaonyesha dhahtri kuwa haya yaliyomo katika Qurant ni sawa na yaliyoandikwa katika 
vitabu vya Mitume wengine kabla havijaharibiwa — ya haki hayapingani. 

96. Tumetaja katika Aya ya 12$ ya Suraiul An-Am vipi Mwenyezi Mungu anawaongoa na vipi anawaachia 
kupotea. Siyo anajifanyia tu ovyo. 

98. Kuonyesha kuwa watu — au mtu — hata wakiwa wabaya vipi, wakirejea kwa muda mfupi tu KABLA ya 
kufika adhabu, Mwenyezi Mungu atawapokea. 

99- Hii ni moja katika chungu ya Aya zinazoonyesha kuwa waongo hao wanaosema kuwa watu 

mnaowaabudu (nyinyi) badala ya Mwenyczi Mungu 
anayekufisheni. (Basi na nyinyi muabuduni huyo 
mwenye ufalme huo wa kuhuisha na kufisha). Na 
nimeamrishwa niwe miongoni mwa wanaoamini ” 



105. Na (nimeambiwa) “Elekeza uso wako t ^.lil tfj 

katika dini kwa kumsafishia ibada Mwenyezi Mungu **' y-* ' • P 

wala usiwe miongoni mwa washirikina. (Basi mimi ©<^?yf^-£J' 

nafuata, nanyi fuateni). 

106. Na (nikaambiwa) ‘Wala usiwaabudu U UjZ&f 

badala ya Mwenyezi Mungu wale ambao hawakufai 
(unapowaabudu) wala hawakudhuru (unapowaacha 
kuwaabudu). Basi ukifanya, utakuwa miongoni mwa 
madhalimu (wa nafsi zao)’.” 


X W 
& 




107. Na kama Mwenyezi Mungu akikugusisha 

dhara, basi hakuna yoyote awezaye kuiondoa 
isipokuwa yeye (Mwenyewe). Na kama akikutakia 
kheri, basi hakuna awezaye kurudisha fadhila zake 
(Mwenyezi Mungu). Huzifikisha (fadhila hizo) kwa 
amtakaye katika waja Wake (maadamu 
anajinyenyekeza kwake). Naye ni Mwingi wa 
kusamehe (na) Mwingi wa kurehemu. ^ 

108. Sema: “Enyi watu! Haki imekwisha 
kukujieni kutoka kwa Mola wenu. Basi anayeongoka 
anaongoka kwa (faida ya) nafsi yake, na anayepotea 
anapotea kwa (khasara ya) nafsi yake (mwenyewe). 
Na mimi si mlinzi juu yenu (Mimi ni mtoaji khabari 
tu)” 

109. Na (nimeambiwa): “Fuata yanayofunuliwa 
kwako (unayoletewa Wahyi). Na vumilia mpaka 
Mwenyezi Mungu atoe hukumu yake. Naye ndiye 
bora kuliko mahakimu (wote).” 

wanalazimishwa kuingia katika dini ya Uislamu. Na moia katika hizo ni Aya ya 256 ya Suratul Baqarati. Hayo 
wanayoyasema wanayasema kwa uwongo, na hali ya kuwa wanajua kuwa ni uwongo. Lakini “Akutukanaye 
hakuchagulii tusi.” 

100. Kama tulivyosema katika Aya ya 25 na ya 96 ya Sura hii hii. 

1 02. Ukimuona mwenziyo amenyolewa kwa jambo htlo hilo unalolifanya, basi kitie maji upesi kichwa chako 
kwani na wewe utanyolewa kama alivyonyolewa. 

104-107. Zinatajwa hapa kawaida kubwa za kuitakidi na kufuata ndipo uwe Muislamu wa kweli 

1 09. Mambo ya kustahamili na kustahamiliana yamekaririwa mara nyingi kabisa 

JUZUU 11/12 


WAMA MIN DAABBA 


lna Aya 123 SURAT HUD Ina Makara 10 

(Imeteremka Makka) 

Kwa jina la Mwenyezi Muhgu, Mwenye. 
kuneemesha neema kubwa kubwa na Mwenye 
kuneemesha fleema ndogo ndogo. 


1 . Alif Lam Ra. Hiki ni Kitabu ambacho Aya 
zake zimetengenezwa vizuri, kisha zikapambanuliwa 
(vyema) kutoka kwa (Mwenyezi Mungu) Mwenye 
hikima na Mwenye ujuzi wa kila kitu 

2. (Imefanywa hivi) ili msiabudu isipokuwa 
Mwenyezi Mungu. Hakika mimi kwenu ni muonyaji 
na mtoaji Wa khabari njema ninayetoka kwake 



3. Na ili niuombe msamaha kwa Mola wenu, 
kisha mtubie (tnrejee) Kwake. Atakustarehesheni 
kwa starehe nzuri mpaka muda maalumu 
(mtapoondoka ulimwenguni). Na atampa (Akhera) 
kila tnwenye fadhila, fadhila yake. Na kama 
mtakengeuka basi nakukhofieni adhabu ya (hiyo) 
siku kubwa. 

4. Marejed yenu ni kwa Mwenyezi Mflngu. 
Naye ni Mwenye uweza juu ya kila kitu. 

5. Sikilizeni! Wao wanaficha vilivyo vifuani 
mwao ili wamfiche Mwenyezi Mungu 
(asiwatambue). Sikilizeni! Wanapojigubika nguo zao 
naye anajua wanayoyaficha na wanayoyadhihirisha. 
Hakika Yeye ni Mjuzi wa (hata) yaliyomo vifuani. 

6. Na hakuna nyama yoyote (yaani kiumbe 
chochote) katika ardhi ila riziki yake iko juu ya 
Mwenyezi Mungu. Na anajua makao yake ya milele 
na mahali pake pa kupita tu. (Napo ni hapa 
duniani). Yote yamo katika Kitabu 
kinachodhihirisha (kila kitu. Kitabu chake Mwenyezi 
Mungu anachokijua Mwenyewe hakika yake, si 
kama vitabu tunavyovijua sisi). 

3. Kutubia ni kurejca. Na kurejea kwa Mwenyezi Mungu ni kujiepusha na makatazo Yake na kufanya 
maamrisho Yake. Na imetajwa jaza utakayoipata duniani na Akhera kwa kufanya haya. 

6. Muradi wa neno hili “Riziki yake iko juu ya Mwenyezi Mungu” ni kuwa Mwenyezi Mungu amekipa kila 
kitu ujuzi wa kujitafutia riziki yake kama alivyosema katia Aya ya 2 na ya 3 za Suratul Aiaa kuwa: “Aliyeumba 
kila kitu na akakitengeneza. Na akakidiria (kila kimoja jambo lake; na akiongoza (kufanya jambo hilo).” Na 
akasema vile vile katika Aya ya 20 va Surat Abasa “Kisha akamfanyia njia nyepesi (ya kufanya mambo yake).” 

